b'\n_START_ARTICLE_\nFHL 1909\n_START_SECTION_\nSezona\n_START_PARAGRAPH_\nSezona se je za\xc4\x8dela 8. januarja s tekmo med mo\xc5\xa1tvoma Smith\'s Falls in Cornwall. Ker je bila druga tekma tistega ve\xc4\x8dera, med mo\xc5\xa1tvoma Renfrew in Senatorsi, prelo\xc5\xbeena, je bilo potrebno izdelati nov urnik, tako da se je sezona za\xc4\x8dela na novo 15. januarja, ko so Senatorsi gostovali pri mo\xc5\xa1tvu Smith\'s Falls._NEWLINE_Cornwall je imel te\xc5\xbeave pri sestavljanju konkuren\xc4\x8dnega mo\xc5\xa1tva in je ve\xc4\x8dkrat igral z nepolnoletnimi igralci. Po izzivu za Stanleyjev pokal proti mo\xc5\xa1tvu Montreal Wanderers so Senatorsi odigrali ekshibicijsko tekmo proti Edmontonu in izgubili z 2-4.  Zanimanje za tekme Senatorsov je bilo majhno, saj sta mo\xc5\xa1tvi Ottawa HC in Ottawa Cliffsides pritegnili ve\xc4\x8d obiskovalcev v dvorano The Arena, tako da je zadnjo tekmo Senatorsov 15. februarja spremljalo le 200 navija\xc4\x8dev.\n_START_SECTION_\nIzziv za Stanleyjev pokal\n_START_PARAGRAPH_\nPo koncu sezone je Renfrew igral proti TPHL mo\xc5\xa1tvu Cobalt Silver Kings, ki je veljal kot za nekak\xc5\xa1no stopni\xc4\x8dko pred mo\xc5\xbenim izzivom za Stanleyjev pokal proti ECHA mo\xc5\xa1tvu Ottawa Hockey Club. Cobalt so premagali z 10-3. Kasneje je Renfrew igral \xc5\xa1e na dveh ekshibicijskih tekmah proti mo\xc5\xa1tvu Montreal Wanderers in izgubil 8-11 v Renfrewu in 5-6 v Brockvillu._NEWLINE_Izziv med Renfrewom in Ottawo so skrbniki Stanleyjevega pokala razveljavili, ker je Renfrew uporabljal igralce, ki so imeli pogodbe z ostalimi profesionalnimi klubi. Razsodili so namre\xc4\x8d, da ne smejo igrati vsi igralci, ki so v Renfrew pri\xc5\xa1li po 2. januarju. Ti so bili Bert Lindsay, Didier Pitre in Steve Vair, ki so pri\xc5\xa1li v klub iz Edmontona po ekshibicijski tekmi v Ottawi (2. januarja). Ti igralci pa tudi z Edmontonom niso imeli sklenjene pogodbe za celo sezono, pa\xc4\x8d pa so bili "ringerji", ki so za Edmonton podpisali le za tekme izziva za Stanleyjev pokal.'